Kwabena Donkor

Wɔatwerɛ nsɛm wei ɛwɔ Asante kasa mu

Kwabena Donkor (wɔwoo no 5 Ɔgyefoɔ 1958) yɛ Ghana amanyɔni ne kan Ɔsoafoɔ a ɔhwɛ Tumi so (Minister for Power). Ɔyɛ mprempren Mmarahyɛbadwani ma Pru Apueɛ Mmrahyɛbadwam mpɛsoa, wɔ Bono Apuei Mantam mu wɔ Ghana. Ogyaee n’adwuma sɛ ɔsoafoɔ ɛnam sɛ wantumi anwie load shedding agye din a wɔfrɛ no Dumsor, ɛfiri sɛ na ɔhyɛɛ bɔ sɛ sɛ wansiesie yei ansa na afe 2015 aba awieeɛ a, ɔbɛgyae adwuma no.

 Ne mmofrase abrabɔ ne nhomasua 
Wɔwoo Donkor wɔ Ɔgyefoɔ bosome da a ɛtɔ so anum (5), afe 1958, wɔ Lonto a ɛwɔ Yeji wɔ Bono Apuei Mantam mu wɔ Ghana. Ɔwɔ PhD ne master’s degree wɔ Bristol Suapɔn mu (University of Bristol), ne abodin krataa wɔ adwumayɛ ho nimdeɛ mu (master of business administration) wɔ Lancaster Suapɔn mu (Lancaster University).

 Adwuma 
Donkor dii dwuma sɛ nsɛm ho amanneɛbɔfoɔ ɔsoafoɔ abadiakyiri (deputy minister of information) firi afe 2013 kosi afe 2014. Ɔyɛ Petroleum Badwa no muni a ɔhyehyɛɛ no (founding member of Petroleum Commission) na ɔyɛɛ ne panin (executive officer) wɔ afe 2014. Saa afe no ara mu no, ɔbɛyɛɛ Ghana Aban no soafoɔ panin (cabinet minister of the Government of Ghana). Ɔbɛyɛɛ Ghana Mmarahyɛbadwani wɔ afe 2015 mu na ɔyɛɛ Boayikuo a ɛhwɛ Atopaeɛ ne Ahoɔden so no Titenani (Chairman of the Committee on Mines and Energy). Mprempren ogyina Pru Apueɛ Mmrahyɛbadwam mpɛsoa ananmu wɔ Bono Apuei Mantam mu wɔ Ghana wɔ Ɔman Demokrasi Mmarahyɛ Badwa (National Democratic Congress) tekiti so.

 Amanyɔsɛm 
Donkor sii akan maa Pru Apueɛ Mmrahyɛbadwam mpɛsoa no atenaeɛ wɔ afe 2016 amansan abatoɔ no mu na odii nkonim. Onyaa amba 13,512 a ɛyɛ abatoɔ a wɔtoeɛ nyinaa mu 56.19% na ɛno nti odii akansifoɔ afoforɔ a David Amoah, Danjumah Desmond, Noah Ken Boadai ne Zevor Mattaw Tsiditsey ka ho no so nkonim. Ɔkuraa n’akongua so wɔ afe 2020 Ghana amansan abatoɔ no mu.

 Boayikuw ahorow 
Donkor yɛ Adwumayɛ (Employment), Asetena mu Yiedie (Social Welfare) ne Ɔman Nnwuma Boayikuo (State Enterprises Committee) no muni a ɔdi kan (Ranking Member); ɔsan yɛ Daa Ahyɛde Boayikuw (Standing Orders Committee) no muni; na ɔsan yɛ Fam Agodie ne Ahoɔden Boayikuw (Mines and Energy Committee) no muni.

 N'abrabɔ mu nsɛm 
Donkor yɛ Kristoni. Waware na ɔwɔ mma baanan (4).

 Ntotoho 

Nkyekyεmu:Ghana mmrahyɛbadwafoɔ 2021-2025
Nkyekyεmu:Ghana mmrahyɛbadwafoɔ 2013–2017
Nkyekyεmu:Ghana mmrahyɛbadwafoɔ 2017–2021